মুকেশ আম্বানি
মুকেশ আম্বানি (গুজরাতি: મુકેશ અંબાણી; জন্ম ১৯ এপ্রিল ১৯৫৭) হলেন একজন ভারতীয় ধনকুবের। তিনি রিলায়েন্স ইন্ডাস্ট্রিজ লিমিটেডের চেয়ারম্যান, ব্যবস্থাপনা পরিচালক এবং বৃহৎ শেয়ারের মালিক। রিলায়েন্স ফরচুন গ্লোবাল ৫০০ কোম্পানির একটি এবং বাজার মূল্যের দিক থেকে ভারতের সবচেয়ে মূল্যবান কোম্পানি। তিনি এই কোম্পানির ৪৪.৭% শেয়ারের মালিক। রিলায়েন্স মূলত শোধন, পেট্রোকেমিক্যাল, এবং তেল ও গ্যাস নিয়ে কাজ করে। রিলায়েন্সের অঙ্গ প্রতিষ্ঠান রিলায়েন্স রিটেল লিমিটেড, ভারতের বৃহত্তম খুচরা বিক্রেতা।
আর্চি ম্যাকলারেন
আর্চিবল্ড ক্যাম্পবেল আর্চি ম্যাকলারেন (; জন্ম: ১ ডিসেম্বর, ১৮৭১ - মৃত্যু: ১৭ নভেম্বর, ১৯৪৪) ল্যাঙ্কাশায়ারের হোয়ালিরেঞ্জ এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। এছাড়াও, ১৮৯৮ থেকে ১৯০৯ সালের মধ্যে বিভিন্ন সময়ে ইংল্যান্ড দলকে নেতৃত্ব দিয়েছেন ‘আর্চি’ ডাকনামে পরিচিত আর্চি ম্যাকলারেন। সমগ্র খেলোয়াড়ী জীবনে ৩৫ টেস্টে অংশ নিয়েছেন। তন্মধ্যে, ২২ টেস্টে দলকে পরিচালনা করার সুযোগ পেয়েছেন। তবে চিরপ্রতিদ্বন্দ্বী অস্ট্রেলিয়ার বিপক্ষে অ্যাশেজের চার সিরিজে পরাজিত হয় তাঁর দল। দলে তিনি মূলতঃ ডানহাতি ব্যাটসম্যানের দায়িত্ব পালন করতেন তিনি।